Den Vest-Sjællandske Avis, 1833-02-05
Den Østerrigske Regiering meddeler følgende Efterretning fra Constantinopel af 8de Januar (som saaledes er 7 Dage nyere end den man hidtil har havt derfra, og hvortil man vel for Øieblikket maae holde sig som den paalideligste Skildring af Tingenes Tilstand der.) Siden de sidste Efterretninger og den Tyrkiske Armees Nederlag ved Konia ere ingen videre Efterretninger derfra af Betydenhed blevne bekiendte. Man veed saaledes intet om Jbrahim marscherer fremad. Jmidlertid er der den 2den bleven holdet en stor Divansforsamling hos Seraskieren Chosrev Pascha, hvorved Sultanen præsiderede. J denne blev Qvæstionen om Krig og Fred forhandlet og eenstemmigen fattet den Beslutning, at den Fetva, som i Fior var udstædet mod Mehemed Ali og hans Søn(nemlig deres Bandsættelse ved Mufti) skal gien kaldes under antagelige Betingelser. Af disse skulde den første være, at Paschaen af Ægypten skal underkaste sig sin retmæssige Souverain, hvoraf da det kan blive en Følge, at Mehemed Ali kan blive forlenet med Syrien. Den forrige Capudan Pascha, Halil, skal overbringe Vicekongen disse Beslutninger, og han har indskibet sig med Reis-Effendis Cabinets=Sekretair og andre høie Embedsmænd, for at afseile til Alexandria. Den Russiske Keiserlige Generallieutenant Murawiew er ligeledes gaaet under Seil til Alexandrig og ligeledes skulle Propositioner fra det Østerrigske Hof overbringes dertil med et af Krigskibene paa Stationen i Levanten. Disse Skridt kunne i Alexandria forvente den fuldkomneste Understøttelse fra den Engelske Regierings Side. Man har meddeelt Jbrahim Pascha Underretning om disse Demonstrationer ved Tyrkiske Commissarier, som ere afsendte til hans Hovedqvarteer, ledsagede af Oberste Du hamel, som hører til General Murawiews Følge; og man tvivler ikke paa at en Vaabenstilstand vil med det første blive afsluttet. Efterretningen om disse Begivenheder har opvakt en almindelig Tilfredshed i Constantinopel. Roligheden, som er ikke blevet et Øieblik forstyrret, er blevet bekræftet ved den bedre Udsigt i Fremtiden; enhver iagttager sine Forretninger og ingen taler om Bekymringer (saaledes vil man i det mindste at Folkestemningen skal være beskaffen). Man forventer at Flaaden, som ligger i Dardanellerne vil snart komme tilbage til Constantinopel. Alt bærer derfor Præget i det Tyrkiske Aiges Hovedstad af en dyb Fredstilstand. (Ved denne meget beroligende Artikel i den Østerrigske Jagttager, er blot det eneste Foruroeligende, at den slet ikke kan fortælle os noget om Tilstanden i Lille Asien. Meningen er: det Tyrkiske Rige ligger i Dødskampen; man vil skiule Faren for Vennerne og Arvingerne i Europa og forsøge paa om ikke Patienten staaer endnu til at redde ved en energisk Kurmethode.)(Ved denne nye Efterretning fra Constantinopel. giendrives de ældre Rygter om en Opstand i Adrianopel; men det Rygte kan være sandt, al et Korps af Jbrahims Armee er paa Marschen mod Smyrna; da Occupationen af denne rige Handelsstad vil forskaffe ham store Resourcer. Har han sinde at bemægtige sig Constantinopel, saa vil han neppe marschere mod Nordvest til Scutari, men sydvestlig til Dardanellerne, hvor Overgangen langt vanskeligere kan giøres ham stridig, en Marsch, som vilde godt harmonere med den til Smyrna.)